Publication: Magyar Közlöny
Issue: MK-2004-41 (Year: 2004, Number: 41)
Era: 2004-2010
Section: a 15/2004. (IV. 5.) PM rendelethez
Paragraph Index: 636

3. Vámkontingens kérelmek benyújtása, elfogadása 3.1. Normál eljárás A Közösségi rendelkezés által megnyitott és az ún. automatikus vámkontingens kiosztási rendszerben kiosztásra kerülõ vámkontingensekre vonatkozó kérelmet a vámkezelést kérõ normál eljárásban a szabad forgalom számára történõ vámkezelés céljából benyújtásra kerülõ EV megfelelõ módon történõ kitöltésével nyújthat be, melyen kívül külön vámkontingens iránti kérelmet benyújtani nem kell. Ezen eljárásban a vámkezelést végzõ vámhivatal az EV-t egyidejûleg vámkontingens kérelemként kezeli. A vámkontingens kérelem csak az alábbi feltételek együttes teljesülése esetén fogadható el: — a kért vámkezelés végrehajtható, — a vámárunyilatkozathoz minden olyan okmány csatolásra került, amelyeket a kérdéses vámkontingenst megnyitó közösségi szabályozás elõírt, — azon vámkontingens, melyre kérelmet nyújtottak be, a vámkezelés idõpontjában nem merült ki, — amennyiben a kérdéses vámkontingens igénybevételére csak meghatározott paraméterekkel rendelkezõ termék esetében van lehetõség, úgy a termék minõségének megállapításáig — a vámkontingenst megnyitó közösségi szabályozás alapján — nyújtandó biztosíték megfizetésre került, 3.2. Egyszerûsített eljárás 3.2.1. Hiányos árunyilatkozattal kért szabad forgalom számára történõ vámkezelés Ha a vámkódex 76. cikk (1) bekezdés a) pontja szerinti egyszerûsített bejelentést engedélyeztek, a vámkontingens kérelem (megfelelõ módon kitöltött hiányos adattartalmú EV okmány) akkor számít benyújtottnak, ha valamennyi a vámkontingens alkalmazásához szükséges okmány rendelkezésre áll. Ezzel az elõfeltétellel megengedett az EV-n hiányos árunyilatkozattal tett vámkezelési kérelem útján történõ vámkontingens kérelmezés. 3.2.2. Egyszerûsített bejelentés egyszerûsített eljárással (adminisztratív vagy kereskedelmi okmánnyal) kért szabad forgalom számára történõ vámkezelés Ha a vámkódex 76. cikk (1) bekezdés b) pontja szerinti egyszerûsített bejelentést engedélyeztek, a vámkontingens kérelem akkor számít benyújtottnak, ha — a vámkezelést kérõ az 1. számú minta szerinti kérelmet kitöltötte és azt a vámkezelést végzõ vámhivatal részére benyújtotta, — valamennyi a vámkontingens alkalmazásához szükséges okmány rendelkezésre áll. A fenti feltételekkel megengedett az adminisztratív vagy kereskedelmi okmányon tett vámkezelési kérelem útján történõ vámkontingens kérelmezés. Azok a vámkezelési kérelmek, amelyek tartalmazzák ugyan a vámkontingens igénybevétele iránti kérelmet, azonban a szükséges okmányok nincsenek csatolva, nem fogadhatók el. 3.2.3. Helyi vámkezelés Ha a vámkódex 76. cikk (1) bekezdés c) pontja szerint egyszerûsített bejelentést engedélyeztek, a vámkontingens kérelem akkor fogadható el, ha — a bejegyzés a könyvelésbe a vámkontingens rendelésszáma figyelembevételével megtörtént, — az igényelt mennyiséget azzal az egységgel, amelyben a vámkontingenst be kell jelenteni, megadták, — a Nemzeti Kontingenskezelõ Központ értesítése megtörtént a 2. számú minta szerinti kérelem telefaxon történõ megküldésével, a bejegyzés napján, kivételes esetben a következõ nap 8 óráig, az engedély tulajdonosa által és annak költségére. A kérelem azonban csak akkor számít szabályszerûen benyújtottnak, ha rendelkezésre állnak a szükséges okmányok és az áru fizikailag a megengedett helyen található.

Source: https://magyarkozlony.hu/hivatalos-lapok/29bfe2d3519d26c61dad511094c763b33c8a4b15/dokumentumok/51a0d395522e6dc9b91294c32b6ef83970c4d1f2/letoltes